A Közösség hozzájárul a minőségi oktatás fejlesztéséhez. (A Szerződés 149. cikkének (1) bekezdése) A Közösség szakképzési politikát folytat. (A Szerződés 150. cikkének (1) bekezdése) A Közösség hozzájárul a tagállamok kultúrájának virágzásához. (A Szerződés 151. cikkének (1) bekezdése) A Közösség és a tagállamok biztosítják a közösségi ipar versenyképességéhez szükséges feltételek meglétét. (A Szerződés 157. cikkének (1) bekezdése)

Célkitűzések Az oktatási, kulturális és iparpolitika keretében számos intézkedésre kerül sor az Európai Unióban az oktatás, a szakképzés, az audiovizuális programok, a kultúra, az ifjúság és az aktív európai polgári tudat (civil részvétel) támogatása érdekében. Az intézkedések fő céljai között szerepel, hogy erősítsék a társadalmi kohéziót és előmozdítsák a versenyképességet, a gazdasági növekedést és az európai népek egyre szorosabb együttműködését. Ezek az intézkedések számos különböző közösségi program megvalósítását jelentik. Az Ügynökség a közösségi programok egyes elemeinek irányításáért felelős (például: „Egész életen át tartó tanulás”, „Kultúra”, „Cselekvő ifjúság”, „Európa a polgárokért”, „MEDIA”, „Erasmus Mundus” és „Külső együttműködési eszközök”). Ezek vonatkozásában az Ügynökség hajtja végre a közösségi támogatást, kivéve a programértékelést, a stratégiai tanulmányokat és bármilyen más olyan feladatot, amely esetében mérlegelési jogkörrel kell rendelkezni a politikai célok átültetését illetően.

Feladatok — A közösségi programok végrehajtása keretében az Ügynökségre bízott egyes projektek irányítása azok teljes időtartama alatt. — A költségvetés bevételi és kiadási oldalának végrehajtását segítő eszközök alkalmazása, és a Bizottság által átruházott hatáskörben a közösségi programok irányításához szükséges műveletek végrehajtása, különösen azoké, amelyek a támogatások és a szerződések odaítélésére vonatkoznak. — A közösségi programok megvalósításához szükséges minden információ összegyűjtése, elemzése és a Bizottsághoz való eljuttatása. — Az európai oktatási információs hálózat („Eurydice”) közösségi szinten történő megvalósítása az információk összegyűjtése, elemzése és terjesztése, valamint tanulmányok és kiadványok készítése céljából.

1. Irányítóbizottság Az Európai Bizottság által kinevezett öt tagból áll. Az Európai Bizottság jóváhagyását követően az irányítóbizottság fogadja el az Ügynökség éves munkatervét. Ezenkívül szintén a bizottság fogadja el az Ügynökség igazgatási költségvetését és éves tevékenységi jelentését. 2. Igazgató Az igazgatót az Európai Bizottság nevezi ki. 3. Külső ellenőrzés Az Európai Számvevőszék. 4. A mentesítésért felelős hatóság A Tanács javaslata alapján eljáró Parlament.

Költségvetés: 1) Működési költségvetés 488 millió EUR az Ügynökségre bízott, és az Ügynökség által a Bizottság felelősségére végrehajtott közösségi programok, illetve projektek irányítására. 2) Igazgatási költségvetés 38 millió EUR az Ügynökség, mint független szervezet működtetésére (99,8 % támogatás az Európai Unió általános költségvetéséből). Létszám 2008. december 31-én: 1) Ideiglenes alkalmazottak A létszámtervben szereplő ideiglenes álláshelyek száma: 92. Ebből betöltött: 85. 2) Szerződéses alkalmazottak 303 szerződéses alkalmazotti álláshely. Ebből betöltött: 277. 3) A teljes létszám: 362 4) Foglalkoztatási terület szerinti bontásban: Operatív feladatok: 295 Igazgatási feladatok: 65 Vegyes: 2